Так, яшчэ адзін выхаванец гэтага дзіцячага дома сямейнага тыпу Лёша, трапіўшы да Веры Пятроўны і Вячаслава Віктаравіча, не размаўляў. Не таму, што ў яго былі нейкія фізічныя праблемы, а таму, што ён калісьці атрымаў псіхалагічную траўму. Паступова хлопчык разгаварыўся, ды так, смяюцца бацькі, што зараз хочацца, каб калі-нікалі і памаўчаў. Ён як самы малодшы застаецца любімцам усёй сям’і. І да новых умоў, да новых людзей з прычыны ўзросту таксама прывык хутчэй за іншых.